पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर के कारण लगाए जा रहे लॉकडाउन जैसे स्थानीय प्रतिबंधों का हायरिंग गतिविधियों पर बुरा असर पड़ रहा है। नौकरी जॉबस्पीक इंडेक्स के अनुसार, अप्रैल में हायरिंग यानी नौकरियों से जुड़ी गतिविधियों में 15% की गिरावट रही है। इंडेक्स के अनुसार, अप्रैल में 2,072 नौकरियां पोस्ट हुई हैं। जबकि पिछले महीने यानी मार्च में 2,436 नौकरियां पोस्ट हुई थीं।
अभी पिछले साल से बेहतर है स्थिति
नौकरी डॉट कॉम के चीफ बिजनेस ऑफिसर पवन गोयल का कहना है कि कोविड-19 की दूसरी लहर हायरिंग गतिविधियों को प्रभावित कर रही है। यही कारण है कि अप्रैल में लगातार 15% की गिरावट रही है। हालांकि, अभी जॉब मार्केट पर इतना प्रभाव नहीं पड़ा है, जितना अप्रैल 2020 में हुआ था। अप्रैल 2020 में नौकरी जॉबस्पीक इंडेक्स में मासिक आधार पर 51% की गिरावट रही थी। उस समय सख्त देशव्यापी लॉकडाउन था, जब इस समय अर्थव्यवस्था खुली हुई है।
क्या है नौकरी जॉबस्पीक इंडेक्स?
नौकरी जॉबस्पीक एक मासिक इंडेक्स है। यह नौकरी डॉट कॉम वेबसाइट पर मासिक जॉब लिस्टिंग की गणना के आधार पर हायरिंग गतिविधियों की जानकारी देता है।
इंश्योरेंस सेक्टर में सबसे कम गिरावट
इंडेक्स के अनुसार मार्च के मुकाबले अप्रैल में हायरिंग गतिविधियों में इंश्योरेंस सेक्टर में 5% की गिरावट रही है। इसके अलावा फार्मा/बायोटेक सेक्टर में 9% और मेडिकल हेल्थकेयर सेक्टर में 10% की गिरावट रही है। आईटी-सॉफ्टवेयर सेक्टर में 12% की गिरावट रही है। यह सभी सेक्टर ऐसे हैं जिनमें पिछले कुछ महीनों में मजबूत हायरिंग रही है। यही कारण है कि इन सेक्टर्स में हायरिंग गतिविधियों में गिरावट राष्ट्रीय औसत से कम रही है।
हॉस्पिटैलिटी एंड ट्रैवल सेक्टर सेक्टर में सबसे ज्यादा गिरावट
एफएमसीजी और टेलीकॉम सेक्टर में अप्रैल में 15% की गिरावट रही है। मार्च में तेज ग्रोथ दर्ज करने वाले रिटेल सेक्टर में अप्रैल में 33% की गिरावट रही है। देश के कई हिस्सों में लॉकडाउन के कारण रिटेल स्टोर खुलने के समय कम होने के चलते यह गिरावट रही है। हॉस्पिटैलिटी एंड ट्रैवल सेक्टर में सबसे ज्यादा 36% की गिरावट रही। वहीं, बैंकिंग-फाइनेंस में 26%, टीचिंग-एजुकेशन सेक्टर में 24% की गिरावट रही है।
मेट्रो-नॉन मेट्रो सभी शहरों में गिरावट
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva zho_Hant eng_Latn